Segunda División

Segunda División (slovensky: Druhá liga) je nižšia (druhá úroveň) profesionálna futbalová súťaž v Španielsku. Táto futbalová súťaž je súčasťou Liga de Fútbol Profesional (slovensky: Profesionálna futbalová liga). Dňa 16. augusta 2006 Liga de Fútbol Profesional podpísala sponzorskú dohodu pre Segunda División s bankovou skupinou EA Sports a premenovala Segunda División na La Liga EA SportS FC a neskôr od sezóny 2023/24 na La Liga HypermotionNajviac titulov 8, získal Real Murcia. Aktuálnym víťazom je Granada CF.

História 
 Segunda División bola vytvorená v roku 1929 a vždy bola organizovaná Liga de Fútbol Profesional. 
 Aktuálne ju tvorí 22 klubov. 
 Najlepším strelcom poslednej sezóny 2008/09 bol Juan Francisco Martínez Modesto, aktuálne hráč CD Tenerife.
 4. júna 2008 bola premenovaná z Liga BBVA na Liga Adelante.

Formát súťaže 
Segunda División sa hrá zvyčajným dvojkolovým spôsobom. V priebehu sezóny, ktorá sa hrá od septembra do júna, každý z dvadsiatich dvoch klubov odohrá s ďalšími klubmi dva zápasy, jeden doma a druhý vonku, spolu 42 zápasov. Za víťazstvo sú tri body, za remízu 1 bod a za prehru sa neprideľuje žiaden. Na základe počtu získaných bodov sa vytvorí ligová tabuľka a klub s najvyšším počtom bodov na konci sezóny sa stáva majstrom. V prípade rovnosti bodov dvoch alebo viacerých klubov sa o ich umiestnení rozhoduje na základe nasledovných kritérií: (1) gólový rozdiel zo vzájomných zápasov medzi tými dvoma klubmi, o ktorých sa rozhoduje; (2) ak sa rozhoduje o viac ako dvoch kluboch, tak sa berie do úvahy súčet bodov zo vzájomných zápasov; (3) potom gólový rozdiel zo vzájomných zápasov; (4) gólový rozdiel zo všetkých zápasov v sezóne; (5) celkový počet strelených gólov vo všetkých zápasoch v sezóne.

Tri najlepšie tímy postupujú do Primera División. Štyri posledné tímy zostupujú do Primera Federación.

Sezóny

Víťazi 
 8 tituly: Real Murcia
 5 titulov: Real Oviedo, Sporting de Gijón
 4 tituly: Málaga CF*, Sevilla FC, UD Las Palmas, RCD La Coruña, Real Betis
 3 tituly: Deportivo Alavés, Hércules CF, Celta de Vigo, CD Alcoyano, Real Valladolid, CA Osasuna, Granada CF, Real Sociedad
 2 tituly: Valencia CF, RCD Mallorca, CD Castellón, CE Sabadell, Racing de Santander, Real Jaén, Pontevedra CF, CP Mérida
 1 titul: Atlético Tetuán, Cultural Leonesa, Elche CF, CD Tenerife, Córdoba CF, Burgos CF, Real Zaragoza, AD Almería, Castilla CF, Albacete Balompié, UE Lleida, RCD Español, Atlético de Madrid, Levante UD, Cádiz CF, Recreativo de Huelva, CD Numancia, UD Almería, Xerez CD
*Celkovo tituly ako Málaga CF a CD Málaga

Kluby v sezóne 2023/11

Štadióny v ročníku 2023-24

Externé odkazy 
 Oficiálna webstránka

Referencie 

Španielske futbalové súťaže
Futbalové súťaže v Európe